kalixlouiis/myanmar-wikipedia-corpus huggingface dataset:
ဖွဲ့စည်းပုံ ဒါရိုက်တာအဖွဲ့ အမှု​ဆောင်အရာရှိချုပ် စီမံခန့်ခွဲရေးဌာန ဘဏ္ဍာရေးဌာန ပစ္စည်းစီမံရေးဌာန စီမံရေးဌာန ဓာတ်အားဖြန့်ဖြူးရေးဌာန ခရိုင်/မြို့နယ်/မြို့ရုံးများ ရည်ရွယ်ချက်နှင့် လုပ်ငန်းများ ရည်ရွယ်ချက် လျှပ်စစ်ဓာတ်အားနှင့်သက်ဆိုင်သော လုပ်ငန်းအရပ်ရပ်တို့ကို နိုင်ငံတော်အစိုးရ၏ မူဝါဒနှင့်အညီအညွတ်ဖြစ်စေရေး စီမံဆောင်ရွက်ရန်။
အရည်အသွေးပြည့်ဝသော လျှပ်စစ်ဓာတ်အားကို ပြည်သူများသို့ ဖြန့်ဖြူးပေး နိုင်ရေး၊ ဓာတ်အားလုံလောက်စွာရရှိရေးနှင့် ရာနှုန်းပြည့်ဓာတ်အားသုံးစွဲခွင့်ရရှိရေး တို့အတွက် အကောင်အထည်ဖော်ဆောင်ရွက်မည့် လုပ်ငန်းစဉ်အား စီမံရန်။
လျှပ်စစ်ဆိုင်ရာလုပ်ငန်းများတွင် တိုးချဲ့ရင်းနှီးမြှုပ်နှံနိုင်ရေးကို စီမံရန်။
ကော်ပိုရေးရှင်းအား အောင်မြင်သော စီးပွားရေးလုပ်ငန်းတစ်ခုအဖြစ် ဖြစ်ထွန်း ပေါ်ပေါက်လာရေးကို စီမံရန်။
ကော်ပိုရေးရှင်းအား နိုင်ငံတော်ပိုင်စီးပွားရေးအဖွဲ့အစည်းအဖြစ်မှ အများနှင့် သက်ဆိုင်သော ကော်ပိုရေးရှင်းအဖြစ်သို့ (၅)နှစ်အတွင်း ဖြစ်ပေါ်လာစေရေး စီမံရန်။
ရန်ကုန်လျှပ်စစ်ဓာတ်အားပေးရေးကော်ပိုရေးရှင်း၏ လုပ်ငန်းများကို ဈေးကွက် စီးပွားရေးစနစ်နှင့်အညီ စီးပွားရေးဆန်ဆန် အောင်မြင်စွာဆောင်ရွက် နိုင်ရန်။
လုပ်ငန်းများ မြန်မာနိုင်ငံမြောက်ပိုင်းရှိစက်ရုံများမှ ထုတ်လုပ်ပေးသော ဓာတ်အားများကို ၂၃၀ ကေဗွီ ဗို့အားမြင့်ဓာတ်အားလိုင်းများမှတစ်ဆင့် ရန်ကုန်တိုင်းဒေသကြီးအတွင်း အများပြည်သူနှင့် စက်မှုသုံးလုပ်ငန်းများ အသုံးပြုနိုင်ရန် ဗို့အားနိမ့် ဓာတ်အားလိုင်း (၆၆ ကေဗွီ၊ ၃၃ ကေဗွီ၊ ၁၁ ကေဗွီ၊ ၆.၆ ကေဗွီနှင့် ၀.၄ ကေဗွီ)များဖြင့် ဓာတ်အား ဖြန့်ဖြူးဆောင်ရွက်ပေးလျက်ရှိသည်။
ရန်ကုန်တိုင်းဒေသကြီးအတွင်း နှစ်စဉ်တိုးတက်သုံးစွဲလာသည့် ဝန်အားများကို ပြည့်ဝစွာ ဖြန့်ဖြူးပေးနိုင်ရန်ဖြစ်သည်။
ရန်ကုန်တိုင်းဒေသကြီးအတွင်း တိုးတက်သုံးစွဲလာသည့် ဝန်အားကို အချိန်ကိုက် ဖြည့်ဆည်းပေးနိုင်ရန်အတွက် အောက်ပါလုပ်ငန်းများကို ဆောင်ရွက်ရသည် System Development Plan (ဓာတ်အားစနစ်အတွင်း ၆၆ ကေဗွီ၊ ၃၃ ကေဗွီ၊ ၁၁ ကေဗွီ၊ ၆.၆ ကေဗွီနှင့် ၀.၄ ကေဗွီ အစရှိသော ဗို့အားနိမ့် လိုင်း/ခွဲရုံ များတိုးတက်ဖြန့်ဖြူးနိုင်ရေးအတွက် အစီအမံများ ရေးဆွဲခြင်း) System Improvement Plan (ဓာတ်အားစနစ်အတွင်းဗို့အားနိမ့် ဓာတ်အား လိုင်းများတွင် တိုးတက်သုံးစွဲလာသည့် ဓာတ်အားများကို တည်ငြိမ်စွာ ဖြန့်ဖြူးနိုင်ရေးအတွက် လိုအပ်သောနေရာများတွင် ကြိုး၊ ကြွေသီး၊ ဝန်အား နိမ့် ထရန်စဖော်မာ များအား ဝန်အားမြင့်ပစ္စည်းများဖြင့် အစားထိုးလဲလှယ် ပေးခြင်း) Operation and Maintenance (ဓာတ်အားစနစ်အတွင်းရှိ ဗို့အားနိမ့် လိုင်း/ခွဲရုံများအား ထိန်းသိမ်းခြင်းနှင့်ပြုပြင်ခြင်း) ရန်ကုန်တိုင်းဒေသကြီးအတွင်း အရည်အသွေးပြည့်ဝသော လျှပ်စစ်ဓာတ်အားကို ပြည်သူများသို့ ဖြန့်ဖြူးပေးနိုင်ရေး၊ ဓာတ်အားလုံလောက်စွာ ရရှိရေးနှင့် ရာနှုန်းပြည့် ဓာတ်အားသုံးစွဲခွင့်ရရှိနိုင်ရေး စီစဉ်ဆောင်ရွက်ပေးခြင်း။
ရေတို၊ ရေရှည်လုပ်ငန်းစီမံချက်များချမှတ်၍ အကောင်အထည်ဖော်ဆောင်ရွက်ခြင်း။
လျှပ်စစ်ဓာတ်အားပျောက်ဆုံးမှု လျော့နည်းစေရေး စီမံဆောင်ရွက်ခြင်း။
လျှပ်စစ်ဓာတ်အားခ အပြည့်အဝရရှိစေရေးအတွက် ကြီးကြပ်ဆောင်ရွက်ခြင်း။
လျှပ်စစ်ဥပဒေနှင့်နည်းဥပဒေပါပြဋ္ဌာန်းချက်များနှင့်အညီလိုက်နာဆောင်ရွက်စေရေး။
လျှပ်စစ်ဓာတ်အားထုတ်လုပ်ဖြန့်ဖြူးနိုင်ရေး ရင်းနှီးမြှုပ်နှံမှုများတွင် ပုဂ္ဂလိက ကဏ္ဍ ဖွံ့ဖြိုးတိုးတက်လာရေး ဆောင်ရွက်ရန်နှင့် လက်ရှိတွင် Franchise ကုမ္ပဏီ (၁၂)ခုဖြင့် မြို့/မြို့နယ်(၁၉)မြို့နယ်အား လျှပ်စစ်ဓာတ်အားဖြန့်ဖြူးပေးလျက်ရှိသည်။
မြို့/ မြို့နယ်(၃၉)ခုအား ဌာနမှတာဝန်ယူ ဆောင်ရွက်လျက်ရှိသည်။
မန္တလေး လျှပ်စစ်ဓာတ်အားပေးရေး ကော်ပိုရေးရှင်း () သည် လျှပ်စစ်စွမ်းအား ဝန်ကြီးဌာနလက်အောက်ရှိ အဖွဲ့အစည်းတစ်ခုဖြစ်သည်။
သမိုင်းကြောင်း ၂၀၁၂ ခုနှစ်၊ စက်တင်ဘာလ ၅ ရက်နေ့တွင် အမှတ်(၁)လျှပ်စစ် စွမ်းအားဝန်ကြီး ဌာနနှင့် အမှတ်(၂)လျှပ်စစ်စွမ်းအားဝန်ကြီးဌာန(၂)ခုကို ပြန်လည်ပူးပေါင်း၍ လျှပ်စစ်စွမ်းအားဝန်ကြီးဌာနအဖြစ် ဦးစီးဌာန(၃)ခု၊ လုပ်ငန်း(၃)ခု၊ အဖွဲ့(၁)ခုတို့ဖြင့် ပြန်လည်ဖွဲ့စည်းခဲ့သည်။
မန္တလေးတိုင်းလျှပ်စစ်အင်ဂျင်နီယာရုံးမှာ လျှပ်စစ်ဓာတ်အား ဖြန့်ဖြူးရေး လုပ်ငန်း၏အောက်တွင် ပါဝင်ခဲ့သည်။
နိုင်ငံတော် သမ္မတရုံး၏ (၂၉-၁-၂၀၁၅) ရက်စွဲပါစာအမှတ်၊ ၅၈(၁)/၇/သမ္မတရုံး ဖြင့် မန္တလေးတိုင်းလျှပ်စစ်အင်ဂျင်နီယာရုံးကို မန္တလေးလျှပ်စစ်ဓာတ်အားပေးရေးကော်ပို ရေးရှင်းအဖြစ် (၁-၄-၂၀၁၅) ရက်နေ့မှစတင်၍ ပြောင်းလဲဖွဲ့စည်းရန် ခွင့်ပြုခဲ့သည်။
လျှပ်စစ်စွမ်းအားဝန်ကြီးဌာနသည် ၂၀၁၄ ခုနှစ်၊ ပြည်ထောင်စုလွှတ်တော် ဥပဒေ အမှတ်၊ ၄၄၊ လျှပ်စစ်ဥပဒေ၊ ပုဒ်မ ၈ (ဂ) နှင့် ပုဒ်မ ၇၂ (ခ) တို့ အရ အပ်နှင်း ထားသော လုပ်ပိုင်ခွင့်ကို ကျင့်သုံး၍ နိုင်ငံတော်သမ္မတရုံး၏ (၂၉-၁-၂၀၁၅) ရက်စွဲပါစာအမှတ်၊ ၅၈(၁)/၇/သမ္မတရုံး၏ ခွင့်ပြုချက်နှင့် (၁၃-၈-၂၀၁၅)ရက်နေ့ တွင် ကျင်းပပြုလုပ်သည့် ပြည်ထောင်စုအစိုးရအဖွဲ့အစည်းအဝေး အမှတ်စဉ် (၁၆/၂၀၁၅) တွင် သဘောတူခွင့်ပြုခဲ့သည်။
လျှပ်စစ်စွမ်းအားဝန်ကြီးဌာနမှ ဝန်ကြီးရုံး၏ အမိန့်ကြော်ငြာ စာအမှတ်(၁၂၇/၂၀၁၅) ဖြင့် ပြည်ထောင်စုရန်ပုံငွေပြင်ပတွင် မိမိဝင်ငွေအပေါ် ရပ်တည်ဆောင်ရွက်နိုင်ရေး အတွက် မန္တလေးလျှပ်စစ် ဓာတ်အားပေးရေးကော်ပိုရေးရှင်းကို (၁-၇-၂၀၁၅)ရက်နေ့ တွင် ဖွဲ့စည်း ဆောင်ရွက်ခဲ့သည်။
မိမိဝင်ငွေပေါ်တွင် ရပ်တည်၍ နိုင်ငံတော်မှ ၁၀၀% ပိုင်ဆိုင်သော လျှပ်စစ်စွမ်းအားဝန်ကြီးဌာန ကွပ်ကဲမှုအောက်တွင်ရှိသည့် လျှပ်စစ်ဓာတ်အား ဖြန့်ဖြူးရေးလုပ်ငန်းနှင့် လျှပ်စစ်ဆိုင်ရာ လုပ်ငန်းများကို စီးပွားရေးဆန်ဆန် ဆောင်ရွက်ပြီး ကော်ပိုရေးရှင်း၏ အမြတ်ငွေဖြင့် လည်‌ပတ်ဆောင်ရွက်နေသော အဖွဲ့အစည်းဖြစ်သည်။
လျှပ်စစ်ဓာတ်အားများကို မြန်မာ့လျှပ်စစ်ဓာတ်အားလုပ်ငန်းမှဝယ်ယူပြီး မန္တလေးတိုင်းဒေသကြီးအတွင်းရှိ မြို့နယ်/မြို့ (၃၄) မြို့အား ၆၆ ကေဗွီ ဓာတ်အားလိုင်း၊ ဓာတ်အားခွဲရုံများမှတစ်ဆင့် ၄၀၀ ဗို့ဖြင့် လျှပ်စစ် ဓာတ်အားများကို ဖြန့်ဖြူးပေးလျက်ရှိသည်။
ဖွဲ့စည်းပုံ ဒါရိုက်တာအဖွဲ့ အမှုဆောင်အရာရှိချုပ် အထွေထွေမန်နေဂျာ (စီမံခန့်ခွဲရေးဌာန) အထွေထွေမန်နေဂျာ (ဘဏ္ဍာရေးဌာန) အထွေထွေမန်နေဂျာ (ပစ္စည်းစီမံရေးဌာန) အထွေထွေမန်နေဂျာ (စီမံရေးဌာန) အထွေထွေမန်နေဂျာ (ဓာတ်အားဖြန့်ဖြူးရေးဌာန) ခရိုင်/မြို့နယ်/မြို့ရုံးများ ရည်ရွယ်ချက်နှင့် လုပ်ငန်းများ ရည်ရွယ်ချက် လျှပ်စစ်ဓာတ်အားနှင့်သက်ဆိုင်သော လုပ်ငန်းအရပ်ရပ်တို့ကို နိုင်ငံတော်အစိုးရ၏ မူဝါဒနှင့်အညီအညွတ်ဖြစ်စေရေး စီမံဆောင်ရွက်ရန်။
မန္တလေးလျှပ်စစ်ဓာတ်အားပေးရေးကော်ပိုရေးရှင်း၏ လုပ်ငန်းများကို ဈေးကွက် စီးပွားရေးစနစ်နှင့်အညီ စီးပွားရေးဆန်ဆန် အောင်မြင်စွာဆောင်ရွက်နိုင်ရန်။
လုပ်ငန်းများ မြန်မာနိုင်ငံမြောက်ပိုင်းရှိစက်ရုံများမှ ထုတ်လုပ်ပေးသော ဓာတ်အားများကို ၂၃၀ ကေဗွီ ဗို့အားမြင့်ဓာတ်အားလိုင်းများမှတစ်ဆင့် မန္တလေးတိုင်းဒေသကြီးအတွင်း အများပြည်သူနှင့် စက်မှုသုံးလုပ်ငန်းများ အသုံးပြုနိုင်ရန် ဗို့အားနိမ့် ဓာတ်အားလိုင်း (၆၆ ကေဗွီ၊ ၃၃ ကေဗွီ၊ ၁၁ ကေဗွီ၊ ၆.၆ ကေဗွီနှင့် ၀.၄ ကေဗွီ)များဖြင့် ဓာတ်အား ဖြန့်ဖြူးဆောင်ရွက်ပေးလျက်ရှိသည်။
မန္တလေးတိုင်းဒေသကြီးအတွင်း နှစ်စဉ်တိုးတက်သုံးစွဲလာသည့် ဝန်အားများကို ပြည့်ဝစွာ ဖြန့်ဖြူးပေးနိုင်ရန်ဖြစ်သည်။
မန္တလေးတိုင်းဒေသကြီးအတွင်း တိုးတက်သုံးစွဲလာသည့် ဝန်အားကို အချိန်ကိုက် ဖြည့်ဆည်းပေးနိုင်ရန်အတွက် အောက်ပါလုပ်ငန်းများကို ဆောင်ရွက်ရသည် System Development Plan (ဓာတ်အားစနစ်အတွင်း ၆၆ ကေဗွီ၊ ၃၃ ကေဗွီ၊ ၁၁ ကေဗွီ၊ ၆.၆ ကေဗွီနှင့် ၀.၄ ကေဗွီ အစရှိသော ဗို့အားနိမ့် လိုင်း/ခွဲရုံများတိုးတက်ဖြန့်ဖြူးနိုင်ရေးအတွက် အစီအမံများ ရေးဆွဲခြင်း) System Improvement Plan (ဓာတ်အားစနစ်အတွင်း ဗို့အားနိမ့်ဓာတ်အား လိုင်းများတွင် တိုးတက်သုံးစွဲလာသည့် ဓာတ်အားများကို တည်ငြိမ်စွာ ဖြန့်ဖြူးနိုင်ရေးအတွက် လိုအပ်သောနေရာများတွင် ကြိုး၊ ကြွေသီး၊ ဝန်အားနိမ့် ထရန်စဖော်မာများအား ဝန်အားမြင့်ပစ္စည်းများဖြင့် အစားထိုးလဲလှယ်ပေးခြင်း) Operation and Maintenance (ဓာတ်အားစနစ်အတွင်းရှိ ဗို့အားနိမ့် လိုင်း/ခွဲရုံများအား ထိန်းသိမ်းခြင်းနှင့်ပြုပြင်ခြင်း) မန္တလေးတိုင်းဒေသကြီးအတွင်း အရည်အသွေးပြည့်ဝသော လျှပ်စစ်ဓာတ်အားကို ပြည်သူများသို့ ဖြန့်ဖြူးပေးနိုင်ရေး၊ ဓာတ်အားလုံလောက်စွာ ရရှိရေးနှင့် ရာနှုန်းပြည့် ဓာတ်အားသုံးစွဲခွင့်ရရှိနိုင်ရေး စီစဉ်ဆောင်ရွက်ပေးခြင်း။
လျှပ်စစ်ဥပဒေနှင့် နည်းဥပဒေပါ ပြဋ္ဌာန်းချက်များနှင့်အညီ လိုက်နာဆောင်ရွက် စေရေး။
လျှပ်စစ်ဓာတ်အားထုတ်လုပ်ဖြန့်ဖြူးနိုင်ရေး ရင်းနှီးမြှုပ်နှံမှုများတွင် ပုဂ္ဂလိက ကဏ္ဍ ဖွံ့ဖြိုးတိုးတက်လာရေး ဆောင်ရွက်ရန်နှင့် လက်ရှိတွင် Franchise ကုမ္ပဏီ (၇)ခုဖြင့် မြို့နယ်(၂၃)မြို့နယ်အား လျှပ်စစ်ဓာတ်အားဖြန့်ဖြူးပေးလျက်ရှိသည်။
မြို့နယ်(၃၄) ခုအား ဌာနမှတာဝန်ယူဆောင်ရွက်လျက်ရှိသည်။
ကိုးကား ကဏ္ဍ:မြန်မာနိုင်ငံရှိ အစိုးရပိုင် ကုမ္ပဏီများ Category:မြန်မာနိုင်ငံရှိ အစိုးရအဖွဲ့အစည်းများ Category:မန္တလေးတိုင်းဒေသကြီး။
ရပ်ဝန်းနှင့် ပိုးလမ်းမ ဖိုရမ် () (သို့မဟုတ်) ရပ်ဝန်းနှင့် ပိုးလမ်းမ အပြည်ပြည်ဆိုင်ရာ ပူး​ပေါင်း​ဆောင်ရွက်​ရေး ဖိုရမ် ()သည် တရုတ်နိုင်ငံမှ ကမကထပြုလုပ်​သော ရပ်ဝန်းနှင့် ပိုးလမ်းမ စီမံကိန်းအတွက် ​​ဆွေး​နွေးကြ​သော ဖိုရမ်များဖြစ်သည်။
ပထမအကြိမ်ဖိုရမ်ကို ၂၀၁၇ခုနှစ် ​မေလ၁၄ရက်​နှင့် ၁၅ရက်​နေ့တွင် တရုတ်နိုင်ငံ၊ ​ပေကျင်းမြို့တွင် ကျင်းပခဲ့ပြီး ဒုတိယအကြိမ်ဖိုရမ်ကို ၂၀၁၉ခုနှစ် ဧပြီလ ၂၇ရက်​နေ့မှစတင် ကျင်းပခဲ့သည်။
သက်ဆိုင်ရာ စီမံကိန်းအဖွဲ့ဝင်နိုင်ငံများမှ နိုင်ငံ​တော်အကြီးအကဲများ၊ အစိုးရအဖွဲ့ အကြီးအကဲများ၊ အပြည်ပြည်ဆိုင်ရာ အဖွဲ့အစည်းများမှ ဧည့်သည်​တော်များ တက်​ရောက်ခဲ့ကြသည်။
thumb|ပထမအကြိမ်ဖိုရမ် မစတင်မီက လုပ်ငန်းစဉ်များ ကဏ္ဍတွင် တရုတ်နိုင်ငံ အမျိုးသား ဖွံ့ဖြိုးတိုးတက်​ရေးနှင့်ပြုပြင်​ပြောင်းလဲ​ရေး​ကော်မရှင် ဒုတိယ​ခေါင်း​ဆောင်၏ ​ပြောဆိုခ​ျက်အရ ဤဖိုရမ်၏ ရည်ရွယ်ချက်များ​မှာ ​လွယ်ကူပြီး အကျိုးရှိသည့် နိုင်ငံတကာ ပူး​ပေါင်း​ဆောင်ရွက်​ရေး စင်္ကြန်တစ်ခုဖြစ်​ကြောင်း၊ ပိုမိုနီးကပ်ပြီး ခိုင်မာ​သော ပူး​ပေါင်း​ဆောင်ရွက်​ရေးကွန်ယက် စသည်တို့ကို တည်​ဆောက်ရန်ဖြစ်​ကြောင်း ​ပြောကြားခဲ့သည်။
ဤဖိုရမ်သည် ရပ်ဝန်းနှင့် ပိုးလမ်းမ စီမံကိန်း၏ အ​ခြေခံအ​ဆောက်အဦးများ၊ စွမ်းအင်ကဏ္ဍ၊ ရင်းနှီးမြှုပ်နှံမှု စသည့်အ​ကြောင်းအရာများအတွက် စင်္ကြန် တစ်ခုဖြစ်သည်။
အလုပ်သမား၊ လူဝင်မှုကြီးကြပ်​ရေးနှင့် ပြည်သူ့အင်အား ဝန်ကြီးဌာန () သည် ၂၀၁၆ ခုနှစ် သမ္မတ ဦးထင်ကျော် လက်ထက်တွင် အလုပ်သမား၊ အလုပ်အကိုင်နှင့် လူမှုဖူလုံရေး ဝန်ကြီးဌာနနှင့် လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာနတို့ ပူးပေါင်းကာ ပြောင်းလဲဖွဲ့စည်းခဲ့သော ဝန်ကြီးဌာနတစ်ခု ဖြစ်သည်။
​နောက်ဆုံးဝန်ကြီးမှာ အာဏာသိမ်းစစ်အစိုးရမှ ခန့်အပ်ထား​သော ဦးမြင့်ကြိုင်ဖြစ်သည်။
အနိုင်ရ လွှတ်​တော်ကိုယ်စားလှယ်များဖြင့် ဖွဲ့စည်းထားသည့် ပြည်ထောင်စုလွှတ်တော်ကိုယ်စားပြုကော်မတီ (CRPH) ကမူ ​ဒေါက်တာဇော်ဝေစိုးအား ပြည်ထောင်စုဝန်ကြီးတာဝန်များကို ထမ်းဆောင်ရန် ခေတ္တပြည်​ထောင်စုဝန်ကြီးအဖြစ် ခန့်အပ်ထားသည်။
http://burmese.dvb.no/archives/448312https://burmese.voanews.com/a/crph-acting-union-minister/5798240.html?nocache=1 အာဏာသိမ်းမှုဖြစ်ပွားသည့် ၆လပြည့်တွင် အိမ်စောင့်အစိုးရအဖြစ် ပြောင်း၍ ဖွဲ့စည်းရာ ဤ ဝန်ကြီးဌာနကို အလုပ်သမားဝန်ကြီးဌာနနှင့် လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာနဟူ၍ ဝန်ကြီးဌာန (၂)ခု ပြန်လည် ခွဲထုတ်ခဲ့သည်။
ဖွဲ့စည်းပုံ လူဝင်မှုကြီးကြပ်​ရေး ဦးစီးဌာန အမျိုးသားမှတ်ပုံတင်နှင့် နိုင်ငံသား ဦးစီးဌာန ပြည်သူ့အင်အား ဦးစီးဌာန အလုပ်သမား ညွှန်ကြား​ရေး ဦးစီးဌာန လူမှုဖူလုံ​ရေးအဖွဲ့ အလုပ်ရုံနှင့် အလုပ်သမား ဥပ​ဒေစစ်​ဆေး​ရေး ဦးစီးဌာန အလုပ်သမား​ရေးရာ ဆက်ဆံ​ရေး ဦးစီးဌာန ဝန်ကြီးများ ဦးသိန်းဆွေ (၃၀ မတ် ၂၀၁၆ - ၁ ဖေဖော်ဝါရီ ၂၀၂၁) ဦးမြင့်ကြိုင် (၁ ဖေဖော်ဝါရီ ၂၀၂၁ - ၁ ဩဂုတ် ၂၀၂၁) ဒုတိယဝန်ကြီးများ ဦးဝင်းရှိန် - ၁၆ ဖေဖော်ဝါရီ ၂၀၂၁ ဦးဌေးလှိုင် - ၁၆ ဖေဖော်ဝါရီ ၂၀၂၁ ကိုးကား ကဏ္ဍ:မြန်မာနိုင်ငံ၏ ယခင် ဝန်ကြီးဌာနများ။
မီးချောင်း မီးလင်းနေစဉ် မီးချောင်း တချောင်းကို ပလပ်ပေါက်တွင်ဆက်သွယ်ပြီး ခလုပ်ဖွင့်လိုက်လျှင် မီးလင်းလာမည်သာ ဖြစ်ပါတယ်။
သို့သော် ထူးခြားချက်မှာ ရိုးရိုးမီးလုံးကဲ့သို့ မီးဇာအတွင်း လျှပ်စစ်စီးဆင်းသွားပြီး မီးလင်းလာခြင်းကဲ့သို့မဟုတ်ပဲ မီးချောင်း မီးလင်းလာပုံမှာ အလွန်ပင်စိတ်ဝင်စားစရာ ကောင်းလှပါတယ်။
မီးချောင်းကို ခလုပ်တွင် တပ်ဆင်လိုက်ပြီး မီးခလုပ်လိုက်ဖွင့်လိုက်ပါက လျှပ်စစ်သည် မီးချောင်း၏ လျှပ်စစ်ပါတ်လမ်းအတွင်း ဝင်ရောက်စီးဆင်းလာပေမည်။
လျှပ်စစ်ကို ချုပ်ကွိုင်ရှိရာဘက်မှ စတင်စီးဆင်းသည်ဟု မှတ်ယူမည်ဆိုပါစို့ ( အမှန်တော့ မည်သည့်ဘက်က စီးစီး အတူတူပင်ဖြစ်ပေသည် )။
လျှပ်စစ်သည် ချုပ်ကွိုင်ကို ဖြတ်ပြီးနောက် ၎င်း နှင့်ဆက်ထားသော မီးချောင်းအထိုင်မှ တဆင့် မီးချောင်း၏ မီးစာအတွင်း ဖြတ်စီးသွားမည်။
ထို့နောက် Starter ( စတာတာ ) ရှိရာသို့ဖြတ်စီးသွားပြီးနောက် ကျန် မီးချောင်း မီးဇာ တဘက်သို့ဖြတ်စီးသွားပြီး လာရာလမ်းသို့ ပြန်သွားမည်ဖြစ်သည်။
Starter ( စတာတာ ) နေရာတွင် လျှပ်စစ် ဖြတ်သွားပုံမှာ အလွန်စိတ်ဝင်စားစဖွယ်ကောင်းလှသည့် အပြင် အရေးကြီးဆုံး အပိုင်းဖြစ်ပေသည်။
စတာတာတွင် မီးကွိုင် ( B ) နှင့် ဘိုင်မက်တယ် ( C ) တို့မှာ ဆက်စပ်နေခြင်း မရှိပေ။
( Starter အကြောင်း သီးသန့် ဆောင်းပါးတွင် လေ့လာရန် )။
မီးခလုပ်ကို ဖွင့်လိုက်သောအခါ မီးချောင်းစုံအတွင်းသို့ ဝင်ရောက်လာသော လျှပ်စစ်ဖိအားသည် ( လျှပ်စစ်ဖိအား = Voltage ) စတာတာ တဘက်တချက်တွင် မီအားအပြည့် ( ၂၂၀ - ၂၃၀ ) ခန့်ကျရောက်လာပေသည်။
ထွန်းလင်းနေသော မိးချောင်း ထိုအခါ စတာတာ ဖန်ဗူးတွင်ရှိနေသော အင်းနက် ဓာတ်ငွေ့အတွင်းသို့ လျှပ်စစ် ပြန်စီးလာသောအခါ အပူဓာတ်ဖြစ်ပေါ်လာသည်။
ထိုအပူဓာတ်ကြောင့် ဘိုင်မက်တယ် ( C ) သည် ကားလာပြီးနောက် မီးကွိုင် ( B ) နှင့် ထိသွားပေသည်။
ထိုအချိန်တွင် လျှပ်စစ်ပါတ်လမ်းသည် ပါတ်လမ်းပြည့်ဖြစ်ပေါ်စေပြီး Short ပုံစံဖြစ်သွားစေသည်။
ထိုကဲ့သို့ပါတ်လမ်း ပြည့်သွားသောကြောင့် မီးကွိုင် ၂ ခု ( B ) နှင့် ( C ) တွင် အပူဓာတ်ဖြစ်ပေါ်လာပြီး Starter မီးတဖြတ်ဖြတ်လင်းပြီး ခပ်နေခြင်းကိုမြင်တွေ့ရမှာဖြစ်ပြီး ၊ အင်းနက်ဓာတ်ငွေ့တွင်မူ လျှပ်စစ်စီးဆင်းခြင်း မရှိတော့သဖြင့် အင်းနက်ဓာတ်ငွေ့သည်ပြန်အေးလာပေသည်။
ပြန်အေးလာသဖြင့် မူလက အပူဓာတ်ကြောင့်ထိကပ်နေသော ကွိုင်ငုတ် ၂ ခုသည် ရုတ်တရက်ပြန်ကွာသွားပေသည်။
ထိုအခါ ချုပ်ကွိုင်သည် လျှပ်ညှိ့ခြင်း ဂုဏ်သတ္တိကြောင့် လျှပ်စစ် ဗို့အား သည် ၁၀၀၀ ခန့်အထိ လျှပ်တပြတ် ဆောင့်တက်သွားပေသည်။
( ချုပ်ကွိုင်အကြောင်း ဆောင်းပါး သီးသန့် ) ထိုအခိုက်အတန့်အချိန်လေးတွင် မီးချောင်းအတွင်းရှိ မီးဇာ ငုတ် ၂ ဘက်စီသို့ အာဂွန်ဓာတ်ငွေ့များကို ဖြတ်ပြီး လျှပ်စစ်ကိုစီးဆင်းသွားစေရန် တွန်းပို့လိုက်သကဲ့သို့ဖြစ်ပေါ်စေပြီး မီးချောင်းကို လင်းသွားစေပေသည်။
မီးချောင်းအတွင်းရှိ မီးဇာ ၂ ခု ချိတ်ဆက်မိသွားစေရန် ပထမဦးဆုံး တကြိမ်သာ တွန်းပို့ပေးရန် လိုအပ်ပြီး မီးချောင်းလင်းပြီးနောက် ရှိရင်း လျှပ်စစ်ဗို့အားဖြင့်ပင်လုံလောက်နေဆဲဖြစ်၍ မီးချောင်းမှာ ပြန်မှိတ်သွားသည ်မရှိပဲ ဆက်လင်းနေလိမ့်မည်။
မီးချောင်းအတွင်း လျှပ်စစ်ဖြတ်စီးပြီး မီးချောင်းလင်းနေချိန်တွင် စတာတာ ဆီသို့ ဗို့အားအပြည့်ရောက်ရှိခြင်း မရှိတော့သဖြင့် ပြန်ကပ်သွားစေရန် အပူဓာတ်လည်း မလိုတော့ချေ။
အကယ်၍ များ မီးချောင်းပြန်ပိတ်သွားခဲ့ပါက စတာတာဆီသို့ ဗို့အား အပြည့်ပြန်ရောက်လာသဖြင့် မူလလုပ်ငန်းစဉ်အတိုင်း မီးချောင်းပြန်မလင်း မခြင်း ပိတ်လိုက်ဖွင့်လိုက်ဖြင့် မီးချောင်း လင်းလာစေရန် စတာတာမှ ကြိုးစားအားထုတ်နေဦးမည် ဖြစ်ပါတယ်။
ယခုအခါတွင်တော့ မီးချောင်းများတွင် ချုပ်ပါဝင်ခြင်း မရှိတော့ပဲ Electronic စနစ်ဖြင့် အသက်သွင်းထားပြီးဖြစ်သကဲ့သို့ Starter လည်းမပါဝင်တော့ပဲ အကုန်လုံးကို Electronic စနစ်ထိန်းချုပ်စနစ်အဖြစ် အားလုံးကိုဖန်တီးထားနိုင်ခဲ့ပြီဖြစ်သည့်အပြင် ယခုအခါ LED မီးချောင်းများကိုပါက တိုးတက်အသုံးပြုလာခဲ့ပြီးဖြစ်သောကြောင့် မီးချောင်းများအသုံးပြုခြင်းမှာ ရှေးကထက်လွန်စွာ နည်းပါးသွားစေပါတယ်။
အကယ်၍များ စတာတာ အတွင်းရှိ ဘိုင်မက်တယ်သည် ထိပြီး ပြန်မကွာတော့လျှင်၎င်း ၊ အမြဲတမ်းကွာနေခဲ့လျှင်၎င်း မီးချောင်းလင်းလာတော့မည်မဟုတ်တော့ပဲ မီးချောင်းအစွန်းတွင်သာအနည်းငယ်လင်းနေမှာဖြစ်ပြီး ၊ ထိုအခါတွင်တော့ စတာတာ အသစ်လဲလှယ်ပေးရန် လိုအပ်လာမှာပါ။
နီကိုလတ် ချား စပါ့ (၊ ၁၉၆၅ ခု၊ ဒီဇင်ဘာလ ၃၁ ဖွား) သည် အမေရိကန်လူမျိုး ဝတ္ထုရေးဆရာ၊ ဇာတ်ညွှန်းဆရာနှင့် ရုပ်ရှင်ထုတ်ဝေသူ ဖြစ်သည်။
ဝတ္ထု (၂၂) အုပ် ရေးခဲ့ရာ (၁၁) အုပ်ကို ရုပ်ရှင်အဖြစ် ရိုက်ကူးခြင်း ခံရပြီး ထိုဇာတ်ကားများမှာလည်း လူကြိုက်များခဲ့သည်။
နီဘရာစကာ ပြည်နယ်၊ အိုမာဟာ (Omaha) မြို့၌ မွေးသော စပါ့၏ ပထမဆုံး ဝတ္ထုမှာ တက္ကသိုလ်တက်စဉ် ရေးသည့် ဖြတ်သန်းခြင်း (The Passing) ဖြစ်သည်။
ရေးသားသော စာအုပ်များ ခေါင်းစဉ်ထုတ်ဝေနှစ်ထုတ်ဝေသူမှတ်ချက်မှတ်စု စာအုပ် (The Notebook)၁၉၉၆လက်ထပ်ပွဲ (The Wedding)၂၀၀၃ပုလင်းထဲက စာ (Message in a Bottle)၁၉၉၈A Walk to Remember၁၉၉၉The Rescue၂၀၀၀လမ်းကွေ့တစ်ခု (A Bend in the Road)၂၀၀၁Nights in Rodanthe၂၀၀၂The Guardian၂၀၀၃အမှန်တကယ် ယုံကြည်သူ (True Believer_၂၀၀၅မြင်မြင်ချင်း (At First Sight)၂၀၀၅ဖြတ်စာ (Dear John)၂၀၀၆The Choice၂၀၀၇ကံကောင်းစေတဲ့ အရာ (The Lucky One)၂၀၀၈နောက်ဆုံးသီချင်း (The Last Song)၂၀၀၉လုံခြုံသည့် ခိုနားရာ (Safe Haven)၂၀၁၀The Best of Me၂၀၁၁The Longest Ride၂၀၁၃See Me၂၀၁၅နှစ်ယောက်စီ (Two by Two)၂၀၁၆Every Breath၂၀၁၈Wokini: A Lakota Journey to Happiness and Self-Understanding၁၉၉၀ဘီလီ မေး (Billy Mills) နှင့် တွဲ၍Three Weeks with My Brother၂၀၀၄မီကာ စပါ့ (Micah Sparks) နှင့် တွဲ၍ Category:၁၉၆၅ မွေးဖွားသူများ Category:အမေရိကန် စာရေးဆရာများ။
သုဒိတာ(၊ , ထိုင်းအသံထွက် - ဆုထိဒါ)သည် ထိုင်းနိုင်ငံ၏ မိဖုရား​ခေါင်၊ ဘုရင် ​လောင်ကွန်း၏ စတုတ္ထ​မြောက်ကြင်ဖော် ဖြစ်သည်။
မိဘုရားခေါင် ဖြစ်ပြီးနောက်ပိုင်း ဘွဲ့တံဆိပ်နာမံတော် အပြည်အစုံမှာ - มเด็จพระนางเจ้าสุทิดา พัชรสุธาพิมลลักษณ พระบรมราชินี Her Majesty The Queen Suthida Bajarasudha Bimollaksana ဆောမ့်ဒေ့ဗြနန်းစော သုဒိတာ ဝဇိရသုဓ ဝိမလလက္ခဏ ဗြပရမရာဇိနီ ဘဝအစ ၁၉၇၈ ခု၊ ဇွန်လ ရက်တွင် မွေးသည်။
၂၀၀၀ ပြည့်နှစ်တွင် ဆက်ဆံရေးဘာသာ (Communication Arts) ဖြင့် အဆမ်းပရှင်း တက္ကသိုလ်မှ ဘွဲ့ရသည်။
ထို့နောက် ထိုင်း​လေ​ကြောင်း၏ ​လေယာဉ်မယ် ဖြစ်လာသည်။
စစ်မှုထမ်း ဘဝ ၂၀၁၄ ခုနှစ် ဩဂုတ်လတွင် အိမ်​ရှေ့မင်းသား ဝါချီရာ​လောင်ကွန်း၏ သက်​တော်​စောင့်အဖွဲ့တွင် တပ်မှူးအဖြစ် ခန့်အပ် ခံရသည်။
ရာထူး အဆင့်ဆင့် ခန့်အပ် ရက်စွဲအဆင့်မှတ်ချက်၂၀၁၀ မေ ၁၄ ဒုဗိုလ်၂၀၁၀ နိုဝင်ဘာ ၁၄ ဗိုလ်၂၀၁၁ ဧပြီ ၁ ဗိုလ်ကြီး၂၀၁၁ အောက်တိုဘာ ၁ ဗိုလ်မှူး၂၀၁၂ ဧပြီ ၁ ဒုတိယ ဗိုလ်မှူးကြီး၂၀၁၂ အောက်တိုဘာ ၁ ဗိုလ်မှူးကြီး၂၀၁၃ နိုဝင်ဘာ ၁၀ ဗိုလ်မှူးချုပ်၂၀၁၆ ဩဂုတ် ၂၆ ဒုတိယ ဗိုလ်ချုပ်၂၀၁၆ ဒီဇင်ဘာ ၁၀ ဗိုလ်ချုပ် မိဖုရား​ခေါင် အိမ်ရှေ့မင်းသား လောင်ကွန်းမှာ စုဝတီနှင့် ပြတ်စဲပြီးနောက် စုသီတာနှင့် ဇာတ်လမ်းဖြစ်လာသည်။
၂၀၁၉ခုနှစ် ​မေလ၁ရက်​နေ့တွင် ဘုရင်ဝါချီရာလောင်ကွန်း၏ မိဖုရား​ခေါင်အဖြစ် ခန့်အပ်ခံခဲ့ရသည်။
ဘုရင်သည် ​မေလ ၄ ရက်မှ ၆ ရက်​နေ့အတွင်းတွင် နန်းသိမ်းပွဲ ကျင်းပခဲ့သည်။
လက်ထပ်မင်္ဂလာ လက်မှတ်​ရေးထိုးပွဲကို ဘန်​ကောက်မြို့၊ ​တော်ဝင်နန်း​တော်၌ ကျင်းပခဲ့ပြီး နှမ​တော် မင်းသမီးကြီး သီရိဒုံနှင့် ဘုရင်ခံ​ဟောင်း ပရမ်တို့က အသိသက်​သေအဖြစ် ​ဆောင်ရွက်ခဲ့ကြသည်။
ဖျော်ရည် ဆိုသည်မှာ အသီးနှင့် ဟင်းသီးဟင်းရွက်တို့တွင် သဘာဝအလျောက်ပါဝင်သည့် အရည်ကို ထုတ်ယူကာ သောက်သုံးရန် ပြုလုပ်ထားသော သောက်စရာတစ်မျိုး ဖြစ်သည်။
သို့သော်လည်း အရည်ပျစ်များကိုသာမက အသားနှင့် ပင်လယ်စာများမှ ထုတ်သည့် အရည်များကိုလည်း ဖျော်ရည်အဖြစ်ပင် သတ်မှတ်ကြသည်။
သောက်စရာအဖြစ် အဓိကထားကြသော်လည်း အစားအစာများတွင် အရသာ ဖြည့်ရန်လည်းကောင်း၊ စပ်ဖျော်ရည် (smoothie) များတွင် ထည့်၍လည်းကောင်း၊ ယမကာနှင့် တွဲ၍လည်းကောင်း သောက်ကြသည်။
ဖျော်ရည် အဓိကသောက်သည်မှာ နယူးဇီလန်နှင့် ကိုလံဘီယာတို့ ဖြစ်ကြသည်။
နိုင်ငံအလိုက် ဖျော်ရည်သောက်နှုန်းမှာ ဝင်ငွေတက်သည်နှင့် မြင့်တက်နိုင်သည်ကို တွေ့ရသည်။
၂၀၁၅ ခုတွင် အမေရိကန် ပြည်သူတို့ တစ်ဦးလျှင် ဖျော်ရည် (၆.၆) ဂါလံ သောက်ပြီး မူလတန်းမတက်မီ ကလေးတို့၏ ထက်ဝက်မျှ ပုံမှန်သောက်ကြောင်း သိရသည်။
Cheng, Erika R.; Fiechtner, Lauren G.; Carroll, Aaron E. (2018-07-07). "Seriously, Juice Is Not Healthy". The New York Times. ကိုးကား Category:အဖျော်ယမကာ။
အာဗြဟံ (သို့) မူလကအာဗြံ, သည် (ယေရှုမတိုင်မီ) ဟီဘရူး သမ္မာကျမ်းစာ၊ ခရစ်ယာန် သမ္မာကျမ်းစာ၊ ကုရ်အာန်ကျမ်း တို့တွင် ပါဝင်သော အထိုက်အလျောက် အခရာကျသည့် ပုဂ္ဂိုလ် ဖြစ်သည်။
ထိုအမည်ကို အစွဲပြု၍ ဂျူးဝါဒ၊ ခရစ်ယာန်ဝါဒ၊ အစ္စလာမ်ဝါဒ တို့ကို ဆင်တူရာချင်း ခြုံငုံလျက်လည်း အေဗရာဟမ်ပျိုး ကိုးကွယ်မှုများဟု ခေါ်ကြသေးသည်။
Kiel, Yishai. "The contours of Abrahamic identity: a Zoroastrian perspective." Geneses: A Comparative Study of the Historiographies of the Rise of Christianity, Rabbinic Judaism, and Islam (2019): 19-34.GhaneaBassiri, Kambiz, and Paul Robertson, eds. All religion is inter-religion: engaging the work of Steven M. Wasserstrom. Bloomsbury Publishing, 2019. ဂျူးဘာသာတွင်သူသည် အပိုင်းပိုင်း၏ပဋိညာဉ်တရားကို, တည်ထောင်သူဖခင်ဖြစ်ပြီး ဂျူးလူများနှင့် ဘုရားသခင် အကြား အထူးဆက်သွဆက်ဆံ‌‌ပေးသူ ; ခရစ်ယာန်ဘာသာအတွက် သူသည် ယုံကြည်သူများ, ဂျူးသို့မဟုတ် တစ်ပါးအမျိုးသားများ၏ရှေ့ပြေးစံနမူနာပုံစံဖြစ်ပြီး, အစ္စလာမ်ဘာသာတွင် အာဒံမှစတင်၍ အမြင့်ဆုံး‌သော မိုဟာမက် အထိ ပရောဖက်တို့၏ကွင်းဆက်အတွက် ချိတ်ဆက်မှုပြုသူ အဖြစ်ရှုမြင်ခြင်းဖြစ်သည်။
အကိုးအကား။
thumb|ပန်ဒါနီ ပန်ဒါနီ () သည် ဟိမဝန္တာ တောင်တန်း၏ အရှေ့ခြမ်းနှင့် တရုတ်ပြည် အနောက်ပိုင်းတွင် ကျက်စားသော နို့တိုက်သတ္တဝါတစ်မျိုးဖြစ်သည်။
ပန်ဒါနီကို IUCN ၏ မျိုးတုံးမည့် အန္တရာယ် အလွန်ကြီးသော တိရစ္ဆာန် စာရင်းတွင် ထည့်သွင်းထားခြင်း ခံရသည်။
စားကျက်ပျောက်ဆုံးခြင်း၊ တရားမဝင် အမဲလိုက်ခံရခြင်းနှင့် အုပ်စုတွင်းမျိုးပွားခြင်း ဖိအားများကြောင့် သဘာဝတောရိုင်းတွင် ကောင်ရေ တစ်သောင်းထက် နည်းရာမှ ပို၍ရှားပါးလာသောကြောင့် မျိုးတုံးမည့် စာရင်းတွင် ထည့်သွင်းထားခြင်း ဖြစ်သည်။
သစ်ပင်ပေါ်မှ ဇောက်ထိုးဆင်းနေသော ပန်ဒါနီ ပန်ဒါနီ၏ တကိုယ်လုံး ကို နီညိုရောင်အမွေးများ ဖုံးထားပြီး ရှည်လျား၍ အမွေးဖွားသော အမြီးတုတ်တုတ်ရှိသည်။
ရှေ့လက်နှစ်ချောင်းက နောက်ခြေထောက်များထက် ပို၍တိုသောကြောင့် လေးဘက်သွားရာတွင် ခပ်ကွကွ သွားရသည်။
အိမ်မွေးကြောင်တစ်ကောင် ၏ အရွယ်မျှသာ ရှိသော်လည်း ပိုမိုရှည်လျား သော ကိုယ်ထည်ကြောင့် အလေးချိန်ပို၍ စီးသည်။
သစ်ပင်ပေါ်တွင် အနေများသော သတ္တဝါမျိုး ဖြစ်ပြီး၊ အစာအဖြစ် ဝါးပင်များကို အများဆုံး စားလေ့ရှိသည်။
ငှက်ဥများ၊ ငှက်များ နှင့် အင်းဆက်များကိုလဲ စားတတ်သည်။
တစ်ကောင်တည်း နေတတ်ပြီး၊ နေဝင်ရီတယော အချိန် နှင့် မနက် အာရုဏ်မတက်မီ အချိန်အတွင်း အစာရှာ လှုပ်ရှားသွားလာတတ်သည်။
နေ့ခင်းတွင် အနားယူအိပ်စက်တတ်သည်။
ပန်ဒါနီ ကို အင်္ဂလိပ်ဘာသာ ဖြင့် ပန်ဒါငယ်()၊ ဝံကြောင်နီ()၊ ကြောင်ဝံနီ () ဟု လည်း ခေါ်ဆိုလေ့ ရှိသည်။
thumb|သစ်ပင်ပေါ်တွင် အိပ်နေသော ပန်ဒါနီ ပန်ဒါနီသည် အိုင်လျူရီဒေး() မျိုးရင်းမှ အိုင်လျူးရပ်စ် () မျိုးစု၏ တစ်ခုတည်းသော သက်ရှိ မျိုးစိတ်ဖြစ်သည်။
ဝက်ဝံ မျိုးရင်းတွင် ပါဝင်သော ပန်ဒါဝက်ဝံကြီး နှင့် မျိုးရင်းနီးစပ်မှုမရှိပါ။
ကိုယ်အရွယ်အစား ဦးခေါင်းမှ ကိုယ်အရှည် (အမြီးမပါ) မှာ ၅၀ မှ ၆၄ စင်တီမီတာ (၂၀ မှ ၂၅ လက်မ) ရှိသည်။
အမြီးအရှည်မှာမူ ၂၈ မှ ၅၉ စင်တီမီတာ (၁၁ မှ ၂၃ လက်မ) ရှိသည်။
ပန်ဒါနီအထီးတစ်ကောင်၏ ကိုယ်အလေးချိန်မှာ ၃.၇ မှ ၆.၂ ကီလိုဂရမ် (၈.၂ မှ ၁၄ ပေါင်) ရှိသည်။
အမ၏ အလေးချိန်မှာ ၃ မှ ၆ ကီလိုဂရမ် (၆.၆ မှ ၁၃ ပေါင်) ရှိသည်။
အမွေးမှာ နီညိုရောင်ရှိပြီး ရှည်လျားပျော့ပျောင်းသည်။
မျက်နှာတွင်ရှိသော အနက်ရောင်အမှတ်အသားမှာ ၎င်း ၏ ထူးခြားချက် ဖြစ်သည်။
ပုံမှန်အားဖြင့် နက်မှောင်သောမျက်ဝန်းတစ်စုံနှင့် နှာခေါင်းတို့သည် ပန်ဒါနီ၏ ထူးခြားမှု ဖြစ်သည်။
ပန်ဒါနီ၏ကိုယ်အရောင်အသွေးသည် ၎င်းတို့ရှင်သန်ကျက်စားရာဒေသတွင် သဘာဝနှင့် ရောထွေးကိုယ်ယောင်ဖျောက်နိုင်သည်။
ထို့အတူ ခြေဖဝါးတစ်စုံကလည်း တုတ်ခိုင်သကဲ့သို့ ခြေသည်းများက လည်း အပင်မြင့်များပေါ်သို့ ကုပ်တွယ်တက်ရာတွင် အထောက်အကူပြုသည်။
တွေ့ရှိရာအရပ်နှင့် ကျက်စားရာ သဘာဝပတ်ဝန်းကျင် ပန်ဒါနီကို ဟိမဝန္တာတောင်တန်းရှိ သမပိုင်းသစ်တောများတွင်သာ တွေ့ရသည်။
နီပေါနိုင်ငံအနောက်ပိုင်းမှသည် အရှေ့ဘက်တွင် တရုတ်ပြည်အထိ တွေ့ရသည်။
ပန်ဒါနီကို တွေ့ရသည့် အရှေ့ဘက်စွန်းနယ်နမိတ်မှာ တရုတ်ပြည်၊ ရှန်ရှီးပြည်နယ်ရှိ ကျင်လင်တောင်တန်းများ ဖြစ်သည်။
တိဘက်တောင်ပိုင်း၊ အိန္ဒိယနိုင်ငံ၏ အာသံနှင့် ဆစ်ကင် ပြည်နယ်၊ ဘူတန်၊ မြန်မာနိုင်ငံမြောက်ပိုင်း၊ တရုတ်ပြည်အနောက်တောင်ပိုင်း တို့တွင်လည်း တွေ့ရသည်။
ပန်ဒါနီတို့ကို ပင်လယ်ရေမျက်နှာပြင်အထက် မီတာ ၂၂၀ဝ မှ ၄၈၀ဝ (၇၂၀ဝ မှ ၁၅၇၀ဝ ပေ) အတွင်းတွင် တွေ့ရသည်။
ပန်ဒါနီများသည် ၁၀ မှ ၂၅ ဒီဂရီ စင်တီဂရိတ်အတွင်းရှိသည့် အပူချိန် ကို နှစ်သက်သည်။
မျိုးပွားခြင်း ပန်ဒါနီများသည် မိတ်လိုက်ရာသီမှလွဲလျှင် ကျန်အချိန်များတွင် တစ်ကောင်တည်းနေတတ်သောသတ္တဝါများ ဖြစ်သည်။
(၁၈)လသားအရွက်တွင် ကြင်ဖက်ကို ရှာဖွေတတ်သည်။
ဇန်နဝါရီလလယ်မှ မတ်လအထိမှာ မိတ် လိုက်ရာသီ ဖြစ်သည်။
အဆိုပါအချိန်တွင် နေထိုင်ရန်အတွက် ငှက်သိုက်ကဲ့သို့သော အသိုက်မျိုးကို သစ်ပင်ကြီး များပေါ်တွင် ဆောက်လုပ်တတ်သည်။
အသိုက်ကို သစ်ကိုင်း၊ သစ်ရွက်များဖြင့် ဆောက်လုပ်ကြသည်။
ပျမ်းမျှအားဖြင့် ပန်ဒါနီအမတစ်ကောင်၏ သားလွယ်ကာလမှာ ၁၁၂ မှ ၁၅၈ ရက် အတွင်း ဖြစ်ပြီး ဇူလိုင်လ နှောင်းပိုင်းမှ ဇွန်လလယ်အတွင်း သားပေါက်တတ်သည်။
သား တစ်ကောင်မှ ၄ကောင်အထိ ပေါက်တတ်သည်။
မွေးကင်းစပန်ဒါနီအကောင်လေး၏ ကိုယ်အလေးချိန်မှာ ၁၁၀ မှ ၁၃၀ ဂရမ် (၃.၉ မှ ၄.၆ အောင်စ) ဖြစ်သည်။
မွေးကင်းစမှ ရက်ပေါင်း(၉၀)တိုင်အောင် မိခင်မှ စောင့်ရှောက်ပေးပြီး ယင်းနောက်ပိုင်းတါင် မိမိဖာသာ ရှာဖွေစား သောက်ပြီး သီးခြားလည်း နေထိုင်ကျက်စားကြသည်။
သက်တမ်းမှာ ၈နှစ်မှ ၁၀နှစ်အတွင်း ရှိသော်လည်း ၁၅ နှစ်အထိ အသက်ရှင်နေထိုင်သွားသည့်မှတ်တမ်းများ ရှိသည်။
ခြိမ်းခြောက်နေသော အန္တရာယ်များ ပန်ဒါနီများအတွက် အဓိကခြိမ်းခြောက်နေသောအန္တရာယ်များမှာ သစ်တောများ ခုတ်ထွင်ရှင်းလင်းရာမှ နောက် ဆက်တွဲ ဖြစ်ပေါ်လာသည့် သစ်တောများ ပျက်စီးဆုံးရှုံးလာမှု၊ လူသားတို့၏ပယောဂကြောင့် သေကြေပျက်စီးမှု၊ ပြည်တွင်း အသားထုတ်ကုန်ဈေးကွက်နှင့်အပြိုင် ဖမ်းဆီးသတ်ဖြတ်ခံရမှုများက အနာဂတ်ကာလတွင် ပန်ဒါနီ များအား မျိုးသုဉ်းပျောက်ကွယ်နိုင်သည့်အခြေအနေများ ဖြစ်သည်။
ဥပမာအားဖြင့် အိန္ဒိယနိုင်ငံတွင် ပန်ဒါနီများအား ဥပဒေမဲ့ ဖမ်းဆီးသတ်ဖြတ်ခြင်း၊ သစ်တောများ ခုတ်ထွင်ရှင်း လင်းခြင်းတို့က ပန်ဒါနီများအား မျိုးသုဉ်းလုနီးပါးအခြေအနေသို့ ဆိုက်ရောက်စေသည်။
ထို့အတူ တရုတ်ပြည် တွင်လည်း အစားအစာအတွက် ပန်ဒါနီများအား ဥပဒေမဲ့ဖမ်းဆီးသတ်ဖြတ်မှုများ ရှိနေပါသည်။
အိုင်ယူစီအန်၏ အစီရင်ခံစာအရ လွန်ခဲ့သည့် နှစ်ပေါင်းငါးဆယ်အတွင်းကပင် ဟိမဝန္တာ၏အနောက်ပိုင်းဒေသများအတွင်း ဥပဒေ မဲ့ဖမ်းဆီးသတ်ဖြတ်မှုများကြောင့် ပန်ဒါနီ ၄၀ % ခန့် သေကြေပျက်စီးခဲ့ရသည်။
ပန်ဒါနီများ၏ အဓိကရန်သူမှာ နှင်းကျားသစ်နှင့် လူသား ဖြစ်သည်။
ကာကွယ်ထိန်းသိမ်းမှု အိုင်ယူစီအန်၏အနီရောင်စာရင်းတွင် ပါဝင်သည့် ပန်ဒါနီများသည် လက်ရှိအချိန်တွင် ကောင်ရေတစ်သောင်းခန့် သာ ကျန်ရစ်တော့သည်။
ပန်ဒါနီများ ရှင်သန်ကျက်စားရာနိုင်ငံများတွင်လည်း တရားမဝင်ဖမ်းဆီးမှုများ မပြုလုပ်ရန် ကာကွယ်တားဆီးသည့် ဥပဒေများ ထုတ်ပြန်ထားသည်။
သာဓကအားဖြင့် တရုတ်နိုင်ငံတွင် ပန်ဒါနီ များ ကျက်စားသည့်နေရာများကို ကာကွယ်ထားသည်။
ထို့အတူ အိန္ဒိယနိုင်ငံတွင်လည်း ပန်ဒါနီများအတွက် ဘေးမဲ့တောများ သတ်မှတ်ထားရာ ယင်းဘေးမဲ့တောများတွင် ကန်ချန်ဇွန်ဂါ အမျိုးသားဥယျာဉ်၊ နန်ဒါဖ အမျိုးသားဥယျာဉ်တို့လည်း ပါဝင်သည်။
ထိုနည်းတူ နီပေါနှင့် ဘူတန်နိုင်ငံများတွင်လည်း ပန်ဒါနီများအား မျိုးမ ပြုန်းစေရန် ကာကွယ်ထိန်းသိမ်းစောင့်ရှောက်လျက် ရှိနေသည်။
ကိုးကား ကဏ္ဍ:နို့တိုက်သတ္တဝါများ Category:တရုတ်နိုင်ငံတွင် တွေ့ရသော နို့တိုက်သတ္တဝါများ Category:အိန္ဒိယနိုင်ငံတွင် တွေ့ရသော နို့တိုက်သတ္တဝါများ Category:နီပေါနိုင်ငံတွင် တွေ့ရသော နို့တိုက်သတ္တဝါများ Category:ဘူတန်နိုင်ငံတွင် တွေ့ရသော နို့တိုက်သတ္တဝါများ Category:မြန်မာနိုင်ငံတွင် တွေ့ရသော နို့တိုက်သတ္တဝါများ။
ဦးသံမှို (၁၁၉၇ - ၁၂၆၆) သည် လက်ရုံးရည်နှလုံးရည် ပြည့်စုံသည့် ကျမ်းပြုစာဆိုတော်တစ်ဦး ဖြစ်သည်။
ဘဝ ဦးသံမှိုကို သက္ကရာဇ် ၁၁၉၇ ခုနှစ်၊ တပေါင်းလဆန်း ၁၂ ရက်နေ့တွင် တနင်္လာနေ့တွင် ကျောက်ဆောက်မြို့အနီး ရွာသာရွာ၌ ဖွားမြင်ခဲ့သည်။
မိဘနှစ်ပါးမှာ ဦးရွှေရေး - ဒေါ်ဝိုင်း ဖြစ်သည်။
ငယ်စဉ်က ကျောက်ဆောက်မြို့ အနောက်တောင် ခရီး ၂ မိုင်အကွာရှိ ဆီမီးကန်ရွာ ကျီးကျောင်းဆရာတောထံ၌ ပညာသင်ကြားလျက် “ရှင်ကိတ္တိ” ဟူသည့် ဘွဲ့ဖြင့် သာမဏေဝတ်ခဲ့သည်။
စာပေလေ့လာသင်ကြားရာ ပျို့၊ ကဗျာ၊ လင်္ကာများကို ကောင်းမွန်စွာ တတ်ကျွမ်းသည်။
ထို့နောက်တွင် တောင်သာမြို့ အရှေ့တောင် ဒန့်တိုင်ရွာ တောင်ကျောင်းဆရာတော်ထံတွင် ပညာများ ဆက်လက်ဆည်းပူးကာ မြင်းခြံမြို့ ကိုးဆောင်တိုက်ဆရာတော်ထံတွင် ရဟန်းပြုခဲ့သည်။
ထို့နောက် မန္တလေးမြို့သို့ ရောက်ရှိခဲ့ပြီး ခင်မကန်တိုက်တွင် စာပေများ ပို့ချခဲ့သည်။
သက္ကရာဇ် ၁၂၂၅ ခုနှစ်တွင် လူဝတ်လဲကာ မင်းတုန်းမင်း၏ သားတော်ကြီး ဇလွန်မြို့စားထံတွင် ခစားခဲ့သည်။
မြင်ကွန်းမြင်းခုန်အရေးတွင် ဇလွန်မြို့စား ကံတော်ကုန်ပြီးနောက် မြင်ကွန်းမြင်ခုန်မင်းသားတို့သည် အကြီး’တော်အရာဖြင့် ချီးမြှောက်ကာ “ဓမ္မရာဇာမင်းကြီး” ဟူသည့် ရွှေတံဆိပ် ပေးခအပ်ခဲ့သည်။
ထို့နောက်တွင် မင်းတုန်းမင်းသည် အမျက်တော် ရှိခဲ့ပြီး ဒန့်တိုင်ဆရာတော်၊ ကိုးဆောင်ဆရာတော်တို့က လျှောက်ထားသဖြင့် ရာဇဝတ်မှုမှ ကင်းလွတ်ခဲ့သည်။
ဦးသံမှိုသည် မန္တလေးတွင် မနေလိုဘဲ ရန်ကုန်မြို့သို့ စုန်ဆင်းခဲ့၍ ပြည်မြို့နှင့် မင်းလှမြို့များတွင် အတန်ကြာ နေထိုင်ခဲ့သည်။
၁၂၃၄ ခုနှစ်တွင် ရန်ကုန်မြို့၌ ပုဂံမင်း၏ သမီးတော်နှင့် အိမ်ထောင်ဖက်၍ နေခဲ့သည်။